CELEX: C2004/239/34
Language: et
Date: 2004-09-25 00:00:00
Title: Esimese Astme Kohtu otsus 30. juuni 2004 kohtuasjas T-107/02: GE Betz Inc. versus Siseturu Ühtlustamise Amet (kaubamärgid ja tööstusdisainilahendused) (SÜA) (Ühenduse kaubamärk — Vastulausemenetlus — Varasem kujutismärk — Ühenduse sõnamärgi BIOMATE taotlus — Vastulausemenetluse keeles tõendite mitteesitamine — Õiguspärana ootus — Komisjoni määruse (EÜ) nr 2868/95 eeskirjad 16,17 ja 18)

25.9.2004   
            
            
               ET
            
            
               Euroopa Liidu Teataja
            
            
               C 239/17
            
         
      ESIMESE ASTME KOHTU OTSUS
   
   30. juuni 2004
   kohtuasjas T-107/02: GE Betz Inc. versus Siseturu Ühtlustamise Amet (kaubamärgid ja tööstusdisainilahendused) (SÜA) (1)
   
   (Ühenduse kaubamärk - Vastulausemenetlus - Varasem kujutismärk - Ühenduse sõnamärgi BIOMATE taotlus - Vastulausemenetluse keeles tõendite mitteesitamine - Õiguspärana ootus - Komisjoni määruse (EÜ) nr 2868/95 eeskirjad 16,17 ja 18)
   (2004/C 239/34)
   Kohtumenetluse keel: inglise
   Kohtuasjas T-107/02: GE Betz Inc., endine BetzDearborn Inc., asukoht Trevose, Pennsylvania (USA), esindajad advokaadid G. Glas ja K. Manhaeve, kohtudokumentide kättetoimetamise aadress Luxembourgis, versus Siseturu Ühtlustamise Amet (kaubamärgid ja tööstusdisainilahendused) (esindaja algselt E. Joly ja hiljem G. Schneider), teine menetluspool ameti apellatsioonikojas Atofina Chemicals Inc., asukoht Philadelphia, Pennsylvania (USA), esindajad advokaadid M. Edenborough ja M. Medyckyi, mille esemeks on kaebus ameti esimese apellatsioonikoja 17. jaanuari 2002. aasta otsuse (asi R 1003/2000-1) peale, mis käsitleb vastulausemenetlust Atonfina Chemicals Inc. ja GE Betz Inc. vahel, on esimese astme kohus (teine koda), koosseisus: koja esimees N. J. Forwood, kohtunikud J. Pirrung ja A. W. H. Meij; kohtusekretär ametnik J. Plingers, teinud 30. juunil 2004 otsuse, mille resolutiivosa on järgmine:
   
               1.
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) (SÜA) esimese apellatsioonikoja 17. jaanuari 2002. aasta otsus (asi R 1003/2000-1) osas, millega tühistati vastulausete osakonna 7. septembri 2000. aasta otsus, saata asi tagasi vastulausete osakonnale uueks arutamiseks ning jätta apellatsioonikoja menetlusega seotud kulud kummagi poole enda kanda.
            
         
               2.
            
            
               Jätta hageja kulud, kaasa arvatud apellatsioonikoja menetlusega seotud kulud, SÜA kanda.
            
         
               3.
            
            
               Menetlusse astuja kannab oma kulud ise.
            
         
      (1)  EÜT C 169, 13.7.2002.